Diari Oficial de la Generalitat Valenciana


Sumari del DOGV 6836, del 08-08-2012 (2012/7637)

Informació pública de l'aprovació del programa d'actuació integrada de la unitat d'execució 1 del sector E-23 del pla general, juntament amb l'estudi de detall, estudi d'integració paisatgística i projecte d'urbanització.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7637


Data del document
:   03-07-2012

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'aprovació del programa d'actuació integrada de la unitat d'execució 1 del sector E-23 del pla general, juntament amb l'estudi de detall, estudi d'integració paisatgística i projecte d'urbanització. [2012/7637]  
El Ple de l'Ajuntament, en la sessió celebrada el 25 de juny de 2012, adoptà, entre altres, l'acord següent:  
  
Primer  
Determinar que la proposició juridicoeconòmica presentada per Torcuato Sánchez Ruiz, en nom i representació de la mercantil Projubal, SA, per al desenvolupament de la unitat d'execució 1 del sector E-23 del Pla General d'Elx, ha rebut la puntuació de 12,50 sobre el total de les unitats de valoració atribuïbles a esta.  
  
Segon  
Aprovar el programa d'actuació integrada de la unitat d'execució 1 del sector E-23 del Pla General d'Elx, juntament amb l'estudi de detall, estudi d'integració paisatgística i projecte d'urbanització, presentat per Torcuato Sánchez Ruiz, en nom i representació de la mercantil Projubal, SA, i adjudicar a la mencionada mercantil la condició d'urbanitzador, de conformitat amb les condicions següents:  
1. Caldrà presentar en el termini de 15 dies el document refós de l'estudi de detall i de l'estudi d'integració paisatgística, de conformitat amb les determinacions indicades en els informes tècnics.  
2. Caldrà presentar en el termini de 15 dies el document refós del projecte d'urbanització, de conformitat amb les determinacions indicades en els informes de 8 de maig de 2012 i 15 de maig de 2012, del cap de Secció de Planificació d'Infraestructures, en l'informe global de l'Àrea de Manteniment, de data 15 de maig de 2012, i adaptar el pressupost al preu de licitació, i límit màxim de les càrregues exclosos els costos variables, previst en las bases particulars (583.997,71 €, sense IVA), amb exclusió de qualsevol referència al repartiment del cost d'execució del tractament del barranc de Sant Antoni entre las dues unitats d'execució, que es tramitarà en expedient separat.  
3. Haurà de presentar-se en el termini de 15 dies la proposició jurídicoeconòmica adaptada a les determinacions dels informes de la cap de la Secció Tècnica de Gestió Urbanística i Patrimoni, de data 12 de juny de 2012, i de l'arquitecta municipal del Servici Tècnic de Planejament, d'11 de juny de 2012, als conceptes previstos en les bases particulars i al projecte d'urbanització aprovat, amb el límit màxim del preu de licitació i de càrregues previst en les bases particulars (583.997,71 €, sense IVA).  
4. De tots els documents refosos caldrà presentar-ne dues còpies, així com un exemplar en suport digital.  
  
Tercer  
Donar trasllat del programa d'actuació integrada de la unitat d'execució 1 del sector E-23 del Pla General d'Elx a la conselleria competent en matèria d'urbanisme.  
  
Quart  
Notificar la present resolució a tos els qui figuren com a interessats en l'expedient.  
  
Quint  
Facultar l'alcaldessa, o el regidor delegat, per a la firma del contracte, en el termini d'un mes a partir de la notificació de present acord, amb la constitució prèvia, en el termini de 15 dies des d'esta, de la garantia corresponent al 10% del valor de càrregues d'urbanització, IVA inclòs, del programa; i sempre que s'hagen complit les condicions previstes en l'apartat primer.  
  
Sext  
Ordenar la publicació del present acord en el Butlletí Oficial de la Província d'Alacant, incloent-hi específicament les normes urbanístiques de l'estudi de detall que l'acompanya, així com una ressenya en el Diari Oficial de la Comunitat Valenciana i en el Diari Oficial de la Unió Europea.  
  
Elx, 3 de juliol de 2012.- El tinent d'alcalde d'Ordenació Urbana i Infraestructures i Assessoria Jurídica: Vicente J. Granero Miralles.